สายลับเดอะซีรี่ส์ กับ 24 คดีสุดห้ามใจ

สายลับเดอะซีรีส์ กับ 24 คดีสุดห้ามใจ  เป็นรายการโทรทัศน์ประเภทละครชุด หรือ ซีรีส์ (Series) ผลิตโดยค่ายภาพยนตร์จีทีเอช และ จอกว้าง ฟิล์ม ออกอากาศทางสถานีโทรทัศน์โมเดิร์นไนน์ทีวี วันเสาร์-อาทิตย์ เวลา 20.40 น.–21.30 น. ดำเนินเนื้อเรื่องต่อแยกจากภาพยนตร์เรื่อง สายลับจับบ้านเล็ก โดยเรื่องราวของละครชุดจะเกี่ยวกับ ฉลาม เพื่อนของจ๊อก ตัวละครเอกที่ทำอาชีพเป็นนักสืบชู้ในภาพยนตร์ และมีภาคต่อแยกของหมวดโอภาส หนึ่งในตัวละครหลักของเรื่อง ที่ชื่อว่า หมวดโอภาส ยอดมือปราบ...คดีพิศวง และ หมวดโอภาสเดอะซีรีส์ ปี 2 เริ่มออกอากาศครั้งแรกวันเสาร์ที่ 26 กันยายน พ.ศ. 2552 ในปัจจุบันมีการนำออกจำหน่ายในรูปแบบวีซีดีและดีวีดี และเปิดให้รับชมในไอฟลิกซ์ 

**ทีมงานผู้สร้าง**
 ที่ปรึกษาโครงการ 
** ศุทธิชัย บุนนาค
** เขมทัตต์ พลเดช
** ไพบูลย์ ดำรงชัยธรรม
** บุษบา ดาวเรือง
** วิสูตร พูลวรลักษณ์
** จินา โอสถศิลป์- อำนวยการผลิต 
** จิระ มะลิกุล 
** เช่นชนนี สุนทรศารทูล
** สุวิมน เตชะสุปินัน
** วรรณฤดี พงษ์สิทธิศักดิ์- ควบคุมการผลิต - บริษัท จอกว้าง ฟิล์ม จำกัด- สร้างสรรค์เรื่องโดย
** จิระ มะลิกุล
** วรรณฤดี พงษ์สิทธิศักดิ์- ออกแบบสร้างสรรค์โดย - สวัสดีทวีสุข- บทโทรทัศน์โดย - ทีมงานจีทีเอช- กำกับการแสดงโดย - ยงยุทธ ทองกองทุน

**เรื่องย่อ**
ในเมื่อความรักไม่เข้าใครออกใคร ปัญหาผัวเมียละเหี่ยใจจึงเกิดขึ้นได้ทุกหย่อมหญ้า อาชีพนักสืบตามล่าเมียน้อยจึงยังคงเป็นที่ต้องการอย่างสูงในตลาดมืด นอกจากไอ้จ๊อก-สายลับจับบ้านเล็ก ที่เคยสร้างกระแสฮิตเกรียวกราวไปบนจอเงินเมื่อกลางปีที่แล้ว ในมุมเล็กๆ อีกแห่งของกรุงเทพฯ ก็ยังมี “ฉลาม” (แดน-วรเวช ดานุวงศ์) นักสืบหนุ่มรูปหล่อ ที่ใช้ร้านตัดขนหมาเป็นฉากบังหน้ารับอาชีพนักสืบกิ๊กอยู่อีกคน
งานนี้ฉลามมี “ขนุน” (แจ็ค-เฉลิมพล ทิฆัมพรธีรวงศ์) เด็กแว้น ลูกเสี่ยเจ้าของร้านมอเตอร์ไซค์ที่อยู่บ้านติดกัน เป็นผู้ช่วยที่คอยทั้งผลักทั้งดันงานนักสืบ …แต่ด้วยอุดมการณ์ที่มีมาก (จนล้น) ประกอบกับระดับไอคิวที่กระพร่องกระแพร่ง ทำให้หลายครั้งความหวังดีต่อลูกพี่กลับกลายเป็นเรื่องปั่นป่วนชวนวุ่นวายยิ่งไปกว่าเดิมแถมซ้ำร้าย…นายฉลามดันเป็นโรคแพ้ผู้หญิงสวย อยู่ใกล้ทีไร หัวใจเป็นต้องอ่อนระทวยเป็นช็อกโกแล็ตตากแดด ทำให้เกือบจะละเมิดกฎเหล็กของนักสืบไปตกหลุมรักเป้าหมายหลายต่อหลายครั้งจนกระทั่งวันดีคืนดี ฟ้าก็ส่ง “แอ้ม” (แพท-อังศุมาลิน สิรภัทรศักดิ์เมธา) เด็กสาวบ้านนา หน้าใสกิ๊งเข้ามาอยู่ที่ร้านมินิมาร์ทข้างๆบ้าน เธอคนนี้อินเลิฟในมาดเท่ยียวนกวนประสาทของนายฉลามตั้งแต่แรกเห็น และขอตามติดพี่ฉลามแบบไปไหนไปด้วย เพราะอยากเป็นผู้ช่วยทั้งเรื่องงาน…และหัวใจ
แต่ในสายตาฉลาม แอ้มดูเป็น ‘ภาระ’ มากกว่า ‘ยาบำรุงหัวใจ’ เพราะความใสแบบเด็กกะโปโลที่ไม่เข้าตา แถมงานที่ควรจะเป็นความลับก็เกือบจะไม่ลับเอาง่ายๆ เมื่อแอ้มดันไปพ่วงเอา “หมวดโอภาส” (เต๋อ-ฉันทวิชช์ ธนะเสวี) เข้ามาพัวพันในชีวิต เมื่อนายตำรวจหนุ่มรายนี้ดันมาตามติดแอ้มต้อย ๆ ด้วยความหลงใหล จนกลายเป็นก้างชิ้นใหญ่สำหรับงานลับ ๆ ของนักสืบฉลาม แต่ถึงแม้จะมีเรื่องวุ่นวายมากแค่ไหน สำนักงานนักสืบของนายฉลามก็ยังมีลูกค้าผลัดเปลี่ยนหมุนเวียนกันเข้ามาไม่ซ้ำหน้า นำพาให้นักสืบหนุ่มของเราต้องเข้าไปพัวพันกับคดีเมียๆ ผัวๆ …ซึ่งแต่ละคดีก็สร้างความมึนหัวให้ฉลามไม่น้อยอาทิ คดีลูกใครหว่า หน้าไม่เหมือนพ่อที่สามีสงสัยว่าภรรยาลูกครึ่งของตัวเอง (พอลล่า เทย์เลอร์) จะแอบมีชู้ เพราะลูกที่คลอดออกมาหน้าตาขี้เหร่ไม่ละม้ายคล้ายคลึงทั้งพ่อและแม่เลยซักนิด???
หรืออย่างคดีอินเต๊อ…อินเตอร์ จากสาวใหญ่ชาวเกาหลีที่หวั่นใจว่าสามีที่เป็นโค้ชเทควันโด (จตุรงค์ มกจ๊ก) ในมหาวิทยาลัยจะแอบมีนอกมีในกับบรรดาลูกศิษย์สาว ๆ ในชมรม ฉลามกับขนุนเลยต้องอุทิศตนไปเป็นเป้าซ้อมเตะให้กับสาวๆเหล่านั้น แต่แล้วกลับพบว่าผู้ต้องสงสัยหลักกลับกลายเป็นคุณพยาบาลประจำทีม (เจนสุดา ปานโต) หรือสุดยอดเคสหักมุม ที่ผู้ว่าจ้างกลายเป็นฝ่ายเมียน้อยที่สงสัยว่าเมียหลวง (มาช่า วัฒนพานิช) กระทำการฆาตกรรมสามีตัวเองเพื่อหวังเงินประกันก้อนโต!
หรือกระทั่งสาวพริตตี้ (คริส หอวัง) ที่ดันทำรถสปอร์ตราคา 7 ล้าน ที่ได้เป็นของขวัญจากเสี่ยหาย ก็เลยต้องใช้บริการนักสืบฉลามเป็นที่พึ่ง เพื่อตามหารถกลับคืนมา รวมไปถึงคดีรัก (เกือบ) โรแมนติก เมื่อฉลามรับ 2 คดีซ้อนในวันเดียวกัน ที่ฝ่ายหนึ่ง เป็นเจ้าบ่าวมาขอให้ตามหาตัวเจ้าสาว (นุ่น-ศิรพันธ์ วัฒนจินดา) และอีกฝ่ายเป็นเจ้าสาวที่มาขอให้ตามหาตัวเจ้าบ่าว (โบ-ธนากร ชินกูล) เรื่องชักวุ่นวาย เมื่อคนหายทั้งคู่ดันหนีไปพร้อมกัน เพราะต่างก็มาตกหลุมรักกันในวันจองห้องจัดเลี้ยงสำหรับงานแต่งงานแต่ละคดี ฉลามเกือบจะต้องเอาทั้งตัวและหัวใจเข้าแลก เพราะนายฉลามเองก็มีความลับในหัวใจที่ไม่ได้เผยให้ใครล่วงรู้

**นักแสดงหลัก**
วรเวช ดานุวงศ์ (แดน) 
 รับบทเป็น ฉลาม  นักสืบหนุ่มที่เปิดร้านตัดขนสุนัขเป็นฉากบังหน้าอาชีพนักสืบ มีนิสัยเจ้าชู้ ชอบแกล้ง ชอบอำ ปล่อยมุขหน้าตาย ฉลามเป็นคนที่มีสัญชาตญาณ และไหวพริบเฉียบคมในการสังเกตสิ่งที่คนทั่วไปมักมองข้าม นอกจากนี้ ฉลามยังชอบปลอมตัวเพื่อแฝงกายไม่ให้เป้าหมายจับได้
อังศุมาลิน สิรภัทรศักดิ์เมธา (แพทตี้) 
 รับบทเป็น แอ้ม  เด็กสาวมัธยมปลาย ซื่อ ใส ตรงไปตรงมา เพิ่งย้ายจากต่างจังหวัดมาอยู่กับยายที่ร้านมินิมาร์ทข้างๆ ร้านตัดขนสุนัขของฉลาม และขอเข้าร่วมแกงค์เป็นผู้ช่วยนักสืบของฉลาม   แอ้มแอบชอบฉลาม  ตั้งแต่แรกเห็น แอ้มสารภาพรักฉลามในคดี 24 สืบหัวใจ..นายนักสืบ
เฉลิมพล ทิฆัมพรธีรวงศ์ (แจ็ค) 
 รับบทเป็น ขนุน  ลูกเสี่ยเจ้าของร้านมอเตอร์ไซต์ที่อยู่ร้านติดกัน เป็นผู้ช่วยงานนักสืบของฉลาม เป็นคนจริงใจ และเอาจริงเอาจังกับงานนักสืบ แต่บางครั้งกลับกลายเป็นป่วนให้วุ่นวายมากกว่าเดิม
ฉันทวิชช์ ธนะเสวี (เต๋อ) 
 รับบทเป็น หมวดโอภาส  นายตำรวจหนุ่มผู้ซื่อตรงต่อหน้าที่ เป็นคนดี และมองโลกในแง่ดี ไม่ชอบความรุนแรง หมวดโอภาส ชอบแอ้ม ตั้งแต่แรกเห็น

**รายชื่อตอน**
รายการพิเศษ- วันที่ 5 พฤษภาคม พ.ศ. 2553 มีการนำเอาละครเรื่องนี้มาทำเป็นตอนพิเศษชื่อ"คลิปหลุดสายลับ" ซึ่งรวบรวมเรื่องราวที่เกิดขึ้นของการถ่ายทำละคร

**เพลงประกอบละคร**
 เพลงไตเติ้ล – เพลง “อยากรู้” ร้องโดย น้ำชา-ชีรณัฐ ยูสานนท์ (ประพันธ์ เนื้อร้อง-ทำนอง โดย เทพนม สุวรรณะบุณย์ และ เรียบเรียงโดย วัฒนกร ศรีวัง)- เพลงสรุปคดี – ในแต่ละตอน เพลงตอนจบจะเปลี่ยนไปเพื่อให้เข้ากับเนื้อหาในแต่ละตอน

**แหล่งข้อมูลอื่น**
  เว็บไซต์ทางการของจีทีเอช date=2013-07-10 -  ชมละคร สายลับเดอะซีรีส์ ย้อนหลัง date=2009-09-30  ทาง เว็บไซต์ อสมท.-  เรื่องย่อ สายลับเดอะซีรีส์ จากเว็บไซต์ nangdee.com-  ดูสายลับเดอะซีรีส์ย้อนหลังfix-attempted=yes 
หมวดหมู่:จีเอ็มเอ็ม ไท หับ
หมวดหมู่:ภาพยนตร์ชุดทางโทรทัศน์ไทย
หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2552
หมวดหมู่:อสมท
หมวดหมู่:ละครโทรทัศน์ช่องโมเดิร์นไนน์ทีวี